TV7 JERUUSALEMMA UUDISED
Tänased teemad -
ÜRO peasekretär süüdistab Iisraeli viimastes kokkupõrgetes araablastega
Palverännakuhooaega ohustab Jeruusalemma haaranud hirm
Terroristide juht õhutab gazalasi intifadaga ühinema
Iisraellasi tapnud terroristid saavad suuri preemiaid
TV7 Jeruusalemma Uudistest - Shalom!
Arutz Sheva teatel nimetas terrorirühmituse Hamas juht Haniyeh
viimatist terrorismilainet eelmisel reedel Gazas intifadaks
ehk araablaste rahvaülestõusuks ning õhutas uutele rünnakutele.
Tema sõnul on intifada ainus tee vabastamisele.
Haniyeh lubas, et Gaza annab Jeruusalemma intifadas oma panuse
ja on valmis konfliktiks.
Hamas on terrorilaines juba suurt rolli mänignud.
Iisrael tabas Samaarias 5-liikmelise terroriraku,
kes tappis eelmisel neljapäeval Iisraeli abielupaari
nende nelja lapse silme all.
Sellele suurele rünnakule
järgnes pea lõputu tulv pussitamisi ja muid rünnakuid.
Hamasi väitel vastutab Palestiina omavalitsus selle eest,
et terrorirakk Nabluse lähedal Shechemis vangistati.
Palestiinlaste juhi Abbasi partei Fatah
ja Palestiina Vabastusorganisatsioon PLO
on omalt poolt uutele rünnakutele õhutanud.
Abbas on kutsunud ka Hamasi ja Islamidžihaadi PLOga ühinema
Palestiina iseseisvuse saavutamiseks.
Arutz Sheva teatel nõudis ÜRO peasekretär Ban Ki-moon
eelmisel teisipäeval, et Iisrael korraldaks põhjaliku juurdluse
Jeruusalemma, Juuda ja Samaaria kokkupõrgete suhtes.
Ban kritiseeris ka Iisraeli julgeolekujõude
kahele Palestiina terroristile kuulunud kodu hävitamise eest.
Bani sõnul aitaks
eelmisel esmaspäeval 13-aastase poisi surmani viinud
Iisraeli Kaitseväe ja araablastest märatsejate kokkupõrgete
kiire ja läbipaistev selgitamine
jõukasutamise proportsionaalsust määratleda.
Ban Ki-moon ilmselt ei teadnud,
et IDF juba korraldas juurdluse poisi surma suhtes ja möönis,
et sõdur tappis poisi kogemata,
kui sihtis julgeolekuvägede pihta kive ja tulepomme loopinud terroristi.
Nooruk olevat seisnud täpselt terroristi kõrval.
Teismelise surmale järgnesid uued araablaste märulid ka Petlemmas.
Bani sõnul on viimatised kokkupõrked taas murettekitav märk
vägivalla võimalikust kontrolli alt väljumisest.
Ban kaasas oma märkusse siiski
ka kaks varasemat eraldiseisvat terrorirünnakut,
kus viie päeva sees mõrvati neli iisraellast.
Vägivalla maha rahustamiseks
kutsus Ban Iisraeli ja palestiinlasi kiiretele tegudele,
mis sisaldaksid ka osapoolte julgeolekukoostööd.
Palestiinlaste esimees Abbas ütles eelmisel teisipäeval,
et tahaks vältida vägivalla süvenemist Iisraeliga.
Tema sõnad olid siiski mõttetud,
kuna eelmisel kuul õhutas ta vägivallale,
et takistataks juutide pääsu Templimäele.
Iisrael aga kiitis eelmisel teisipäeval heaks
hulga terrorismivastaseid meetmeid, nagu julgeoleku tõhustamine,
uute teede ehitamine Juudas ja Samaarias
ning uusi seadusi terroristide kodude hävitamisprotsessi lühendamiseks.
Ynet Newsi teatel ohustab palverännakuhooaega
Jeruusalemma haaranud hirm.
Terrorirünnakud teevat muret turismisektorile,
kuna lähenevad tavapäraselt vilkad palverännakukuud
ja vägivald üha jätkub.
Turismisektori juhid ennustavad välisgruppide reiside tühistamislainet
seoses tiheneva vägivalla, märulite ja hävitavate rünnakutega,
eriti Jeruusalemmas, kuhu palverändurid oktoobrist destembrini
tavaliselt suurte gruppidega saabuvad.
Iisraeli Reisikorraldajate Liidu esimehe Shmuel Meromi sõnul
pole Iisraeli turism veel täielikult toibunud
2014. a toimunud operatsioonist Protective Edge
ja nüüd tabas seda uus löök.
Meromi sõnul on riik pidevas sõjas.
Jeruusalemmas oli tema sõnul ohtlikke olukordi pärast operatsiooni
ja turismile teevad kahju ka viimatised sündmused.
Viimasel ajal on Iisraeli Reisikorraldajate Liitu
ja reisibüroodesse saabunud järelpärimisi,
kus soovitakse selgeid vastuseid meedias nähtud asjade kohta.
Israel Hayomi teatel maksab PO suuri preemiaid
sadu iisraellasi tapnud terroristidele.
Radio Israel paljastas PO ametlikke dokumente,
mis tõestavad, et PO Vangide Asjade Ministeerium
maksab sadu iisraellasi kollektiivselt mõrvanud Palestiina terroristidele
või nende lähedastele palku, mis ulatuvad sadade tuhandete seekliteni.
Dokumendid paljastasid detaile ka palkade kohta,
mida maksti PO Julgeolekujõudude liikmetele,
kes sooritasid tapvaid terrorirünnakuid teise intifada ajal
ja nüüd Iisraelis vangis viibivad.
Dokumentide järgi maksti näiteks Hamasi pommivalmistajale Barhoutile,
kes 67 eluaegset vanglakaristust sai,
2013. a üle 250 000 seekli ehk ca 65 000 dollarit.
Samal aastal maksti 54 eluaegset vanglakaristust saanud
Hamasi Läänekalda sõjalise tiiva juhile palka
52 000 USD ja nimekiri jätkub.
Endise PO vangide asjade ministri sõnul
peab PO neid sangareiks
ja sotsiaalhooldus on kohustatud tagama
Palestiina vangide ja nende perede heaolu.
Need olid meie tänased uudised. Shalom ja kohtumiseni!
Tõlge: Monika Jaaguri